Source: https://www.riigiteataja.ee/akt/112012018004?leiaKehtiv
Timestamp: 2020-05-26 00:34:21+00:00

Document:
Tagatisfondile hoiuste ja hoiustajate kohta täpsemate andmete esitamise kord – Riigi Teataja
Tagatisfondile hoiuste ja hoiustajate kohta täpsemate andmete esitamise kord
Tagatisfondile hoiuste ja hoiustajate kohta täpsemate andmete esitamise kord - sisukord
§ 2 Andmete loetelu
§ 3 Esitamise vorm
RT I, 12.01.2018, 4
Vastu võetud 17.10.2016 nr 46
RT I, 19.10.2016, 7
jõustumine 22.10.2016
12.09.2017 RT I, 15.09.2017, 1 18.09.2017
10.01.2018 RT I, 12.01.2018, 2 15.01.2018
Määrus kehtestatakse Tagatisfondi seaduse § 38 lõike 2 alusel.
Määrusega kehtestatakse Tagatisfondile krediidiasutuse pankroti- või moratooriumihalduri või likvideerija poolt esitatavate hoiustajate ja nende kõlblike hoiuste saldode andmete täpsem loetelu ja nende esitamise kord.
§ 2. Andmete loetelu
Krediidiasutuse pankroti- või moratooriumihaldur või likvideerija on kohustatud esitama Tagatisfondile iga hoiustaja ja tema kõlblike hoiuste kohta hoiuste peatamise päeva seisuga järgmised andmed:
2) isiku- või registrikood, isikukoodi puudumisel sünniaeg;
21) isiku elu- või asukoha kontaktaadress ja elektronposti aadressi või muu sidevahendi andmed (näiteks telefoni number);
[RT I, 12.01.2018, 2 - jõust. 15.01.2018]
3) pangakonto number (numbrid) või selle puudumisel maksekäsundi number (numbrid);
4) hoiuse kontojääk (kontojäägid) või ühishoiuse korral hoiustajale kuuluv hoiuse summa;
5) kogunenud hoiuse intress (intressid) või ühishoiuse korral hoiustajale kuuluv intresside summa;
6) intressimäär(ad) aasta baasil;
7) hoiuse lepinguline tähtaeg (tähtajad);
8) hoiuse valuuta(d);
9) hoiuste tagamise osafondi poolt hüvitamisele kuuluv summa Tagatisfondi seaduse § 25 lõike 2 alusel;
10) elamukinnisvara võõrandamisega seotud vahendite kogusumma, kui punktides 4 ja 5 esitatud summa ületab Tagatisfondi seaduse § 25 lõikes 2 sätestatud piirmäära ja kui elamukinnisvara võõrandamise fakt on andmete esitamise hetkel teada;
[RT I, 15.09.2017, 1 - jõust. 18.09.2017]
11) kui see on krediidiasutusele teada, siis nende filiaali vahendusel kaasatud hoiuste summa, mis tagatakse hoiuste päritoluriigi õigusnormidest tulenevalt suuremas ulatuses, kui see on Tagatisfondi seaduses sätestatud;
12) punktis 11 nimetatud hoiuse summa selgitus;
13) riigi nimetus, kus hoius on kaasatud, kui hoius on kaasatud piiriüleselt, sealhulgas krediidiasutuse filiaali vahendusel.
§ 3. Esitamise vorm
Paragrahvis 2 esitatud andmed esitatakse Tagatisfondile kirjalikku taasesitamist võimaldaval viisil, eelistades elektroonilist andmeedastust.

References: § 2

§ 3
 § 38

§ 2
 § 25
 § 25

§ 3